Алматыда бастауыш сыныптың барлық оқушысы тегін тамақтанады
DATE: 12:58, 01 Қыркүйек 2022 | GMT +5
TITLE: Алматыда бастауыш сыныптың барлық оқушысы тегін тамақтанады
URL: https://kaz.inform.kz/news/almatyda-bastauysh-synyptyn-barlyk-okushysy-tegin-tamaktanady_a3973465/
META: DATE: 12:58, 01 Қыркүйек 2022 | GMT +5
TOTAL WORDS: 152
AUTHOR(S):
TEXT: «Жаңа оқу жылынан бастап мемлекеттік мектептердің 1-4 сынып оқушылары тегін тамақпен қамтамасыз етіледі. Бұл мақсатқа жергілікті бюджеттен жыл соңына дейін 5, 3 млрд теңге бөлінді», - деп хабарлады қалалық әкімдіктен. Сонымен қатар, оқулықтар мен көркем әдебиет сатып алуға жергілікті бюджеттен 3 млрд 263 млн 457 мың теңге бөлінді. «Биыл 2-сынып оқушылары жаңа оқулықтар алады. 1-11 сынып оқушылары да тегін оқулықтарпен толық қамтамасыз етіледі», - деп атап өтті әкімдіктен. Сондай-ақ, мегаполисте үш ауысымды мектеп мәселесі шешілді. Осы оқу жылынан бастап Алматыдағы мектептер толықтай бір немесе екі ауысыммен білім беруге көшеді. «Мәдениет» шағын ауданында 1 500 орындық мектептің ашылуы қаладағы жалғыз үш ауысымды мектеп мәселесін шешуге мүмкіндік берді. №191, №146, №125 мектептерге жапсаржай салу арқылы оқушылар саны 875 орынға көбейді. Жыл соңына дейін 5 мемлекеттік және 2 жекеменшік мектепті пайдалануға беру, сонымен қатар қазіргі қолданыстағы оқу орындарына үш қосымша жапсаржайдың құрылысын аяқтау жоспарға енген. Бұған дейін Алматыда 8 жаңа мектеп ашылғаны туралы жазған болатынбыз
